b'\n_START_ARTICLE_\nJuozapas Holiakas\n_START_SECTION_\nBiografija\n_START_PARAGRAPH_\nGim\xc4\x97 ir augo \xc5\xbeinomoje stambaus \xc5\xabkininko \xc5\xa1eimoje. Vienas brolis tapo \xc5\xbeinomu girininku, kitas \xe2\x80\x93 Andrius Holiakas \xe2\x80\x93 kanauninku ir Sein\xc5\xb3 kunig\xc5\xb3 semunarijos rektoriumi. Juozapas Holiakas 1832-1837 m. Sein\xc5\xb3 ir Var\xc5\xa1uvos kunig\xc5\xb3 seminarijose bei Dvasin\xc4\x97je akademijoje Var\xc5\xa1uvoje studijavo teologij\xc4\x85. 1837 m. \xc4\xaf\xc5\xa1ventintas kunigu. 1837-1855 m. Var\xc5\xa1uvos Kur\xc4\x8dnebyli\xc5\xb3 instituto prefektas ir tikybos mokytojas. Nuo 1846 m. Radzymino (prie Var\xc5\xa1uvos), nuo 1866 m. Solco, nuo 1868 m. Vis\xc5\xb3 \xc5\xa0vent\xc5\xb3j\xc5\xb3 parapijos Var\xc5\xa1uvoje klebonas. 1883 m. paskirtas Augustavo vyskupu sufraganu; kartu buvo ir Vilkavi\xc5\xa1kio klebonas. Pasikviet\xc4\x97 ir \xc4\x8dia kur\xc4\xaf laik\xc4\x85 globojo \xc4\x8c. Sasnausk\xc4\x85. Kartu su kunigu T. Jagodzinskiu 1879 m. para\xc5\xa1\xc4\x97 ir i\xc5\xa1leido pirm\xc4\x85j\xc4\xaf Europoje \xc5\xbeodyn\xc4\x85 kur\xc4\x8dnebyliams.'